Here is a page extracted from Wikipedia that may contain CSS, HTML, and a lot of unformatted text.

Title: Xabierre-Latre
Content: Iste articlo trata sobre Xabierre-Latre, lugar d'o municipio de Candarenas. Ta altros emplegos d'o toponimo "Xabierre" se veiga Xabierre (desambigación).

Xabierre-Latre (Javierrelatre en castellano) ye un lugar aragonés perteneixient a o municipio de Candarenas, situato en a comarca de l'Alto Galligo (Uesca).

A suya población ye de 79 habitants.

Cheografía 
Xabierre-Latre ye situato a 709 metros d'altaria sobre o livel d'a mar.

Historia 
Seguntes Agustín Ubieto Arteta, a primera cita d'o lugar ye en 1014, recollita en a edición por Antonio Ubieto Arteta d'o Cartulario de San Juan de la Peña, I (en Textos Medievales, 6, Valencia, 1962), y documenta as formas Xauierrelatre, Xauierre a Latre, Xabier, Isciavier, Iscabier, Escaberri, Exavierre Allatre, Exivierre, Exabirri, Scavir ad latere, Exabirrilateri y Exavierrelatre.

Molimentos 

A Ilesia d'os Santos Reis situata en o cabalto d'o lugar y construyita sobre os enrunas d'un antigo castiello. Ye d'estilo romanico (sieglo XII) y tien una sola nau. Destaca l'abside semicercular ubierto con escacato chaqués. A resta d'o templo ye mas recient debito a que s'enampló en o sieglo XVIII.

Intresant ye tamién l'arquitectura popular d'o lugar, sobre tot as casas Mainer, Miguel Diara,  casa d'o Boticario (sieglo XVII) y o caserón de Lanapsa (sieglo XIX) con a suya decoración con feguras de cullebras, fardachos y atros animals. Entre as ruinas de Casa Vicient encara puede veyer-se un polito fogaril.

Tamién pueden vesitar-se o museus d'Arte Sacro y de pintura Leoncio Mairal.

Referencias

Vinclos externos 

Lugars de Candarenas
Lugars d'a provincia de Uesca
Localidaz d'a diocesi de Chaca en l'Alto Galligo